Sipoon kunnan esitys yhteistyön käynnistämiseksi 10.1.2007
SIPOON KUNTA SIBBO KOMMUN

Helsingin kaupunki
Kaupunginhallitus
Kaupunginjohtaja Jussi Pajunen
PL 1
00099 HELSINKI

SIPOON KUNNAN JA HELSINGIN KAUPUNGIN YHTEISTYÖN KEHITTÄMINEN LOUNAIS-SIPOOSSA MAANKÄYTTÖÖN, ASUMISEEN JA LIIKENTEESEEN LIITTYVISSÄ ASIOISSA

Sipoon kunnanhallitus on kokouksessaan 19.12.2006 päättänyt esittää Helsingin kaupungille yhteistyön käynnistämistä Lounais-Sipoossa yhdyskuntarakenteen kehittämiseksi esimerkiksi maankäyttösopimuksin.

Lounais-Sipoota pidetään metropolialueen kehittamistavoitteiden kannalta tärkeänä. Sipoo tarjoaa Helsingille alueen kehittämiseksi yhteistyötä, jotta molempien kuntien aluetta koskevat tavoitteet voisivat toteutua mahdollisimman hyvässä yhteistyössä. Yhteistyön ajankohtaisuutta lisää se seikka, että Sipoon yleiskaavaluonnos 2025 on valmistumassa vuoden 2007 alussa. Yksi konkreettinen vaihtoehto olisi Helsingin kaupungin Sipoon puolella omistamia maita koskeva maankäyttösopimuksiin ja mahdollisesti suunnitteluyhteistyöhön perustuva yhteistyömalli. Maankayttösopimusmallia on sovellettu esimerkiksi Helsingin kaupungin omistamien maiden kaavoituksessa Espoon Leppävaarassa. Tavoitteena olisi saada tähän yhteistyöhön mukaan myös valtion edustus erityisesti joukko-/raideliikenneratkaisujen rahoituksen ja mahdollisen muun tuen sopimiseksi.

Sipoon kunta tiedustelee, onko Helsingin kaupungilla halukkuutta yhteistyön käynnistämiseen yhdessä Sipoon kunnan kanssa Lounais-Sipoon maankäytön, asumisen ja liikenteen kehittämiseksi. Toivomme, että Helsingin kaupunki ilmaisee mielipiteensä asiasta mahdollisimman nopeasti.

SIPOON KUNTA

Markku Luoma
kunnanjohtaja
puh. 2353 6200, 050 599 6748

LIITE: Ote kunnanhallituksen pöytäkirjasta

TIEDOKSI: Apulaiskaupunginjohtaja Pekka Korpinen

Länsi-Sipoon liitos Helsinkiin